পঞ্চাশের দশকেও কমিউনিস্ট চীন সরকারকে ধ্বংস করার লক্ষ্যে আমেরিকা কোরিয়া সংকটের সৃষ্টি করেছিল। তদানীন্তন মার্কিন প্রেসিডেন্ট ট্রু–ম্যানের নির্দেশে জেনারেল ম্যাক আর্থার তার টোকিওর ঘাঁটি থেকে কোরিয়ায় প্রচণ্ড হামলা চালান। সেবারেও তিনি দম্ভোক্তি করে তার সেনাবাহিনীকে বলেছিলেন, কয়েকদিনের মধ্যে যুদ্ধে জয় লাভ করে টোকিওতে ফিরে এসে বড়দিনের কেক খেতে পারবে। মার্কিন সেনাবাহিনী চীন সীমান্ত পর্যন্ত গিয়ে চীনের অভ্যন্তরেও হামলা চালানোর প্রস্তুতি নিচ্ছিল। চীন তখন আমেরিকার বন্ধু ছিল না। তার তেমন সামরিক শক্তি ছিল না।